**המכללה לביטחון לאומי**

**מחזור מ"ח**

**רצח וניסיונות לרצח של נשים בדגש על רקע של אלימות במשפחה**

**תרגילון 2**

כללי:

מטרת התרגיל

תרגול מעשי מתקדם בקורס בחשיבה אסטרטגית על בסיס ניתוח אירוע חברתי כלכלי.

לרשותכם חומרי עזר לתרגילון – קראו אותם ועשו בהם שימוש.

תרחיש דמיוני

1. מועד התרחשות התרגיל: אמצע נובמבר 2021.
2. תמונת מצב כללית:
3. העולם מתאושש ממגפת הקורונה עקב גילוי החיסון בחודש מאי 2021. בישראל הכלכלה מתחילה להתאושש ומתחילה מגמת שיפור בכמות הלא מועסקים.
4. המצב הביטחוני יציב בכל הגבולות וניכר כי מהלכי ההתבססות האיראנים בסוריה דועכים וכי גם בפרויקט הדיוק של החיזבאללה קיימת האטה.
5. באמצע חודש ספטמבר התמנתה ממשלה חדשה בישראל לאחר מערכת בחירות סוערת. בתחילת אוקטובר התמנה מפכ"ל חדש וקבוע למשטרת ישראל.
6. בחודש אוקטובר 2021 בהפרש של כשבוע נרצחו שתי נשים במגזר הערבי ועוד שתי נשים יהודיות על ידי בעליהן. סה"כ נרצחו מתחילת השנה מצטבר שש נשים.
7. כתוצאה ממקרי הרצח בחודש אוקטובר. ארגוני הנשים היהודיות והערביות בישראל פתחו באירועי מחאה ארציים וקראו לשינוי המצב הקיים מן היסוד תחת הסיסמא "עד כאן-דמנו לא יהיה הפקר". כלל אמצעי התקשורת מסקרים את המחאה בבולטות יתר ובכלל זה תקשורת בין לאומית. ברשתות החברתיות מתנהלים קמפיינים לתמיכה במחאה. התארגנויות ספונטניות חוצות מגזרים של נשים בכל הארץ ובכלל זה מייצגי מחאה וקריאה לסדר יום חדש והפניית קשב ותקציבים לטיפול בתופעה.
8. בתאריך חמישי בנובמבר הותקפה אישה במגדל העמק. היא נדקרה והוכתה באכזריות על ידי בעלה. האישה פונתה במצב אנוש לבית החולים רמב"ם ושם ניצלו חייה. בעיתון ידיעות אחרונות נחשף כי הבעל היה מוכר למשטרה ולשירותי הרווחה וכי היו נגדו כ-12 תלונות בעבר על אלימות במשפחה.
9. בעקבות התקיפה במגדל העמק קריאה לשביתת הזדהות כללית של הנשים בישראל של שעה ביום מתקבלת בתמיכה רבה של הציבור בארץ.
10. בתאריך שביעי בנובמבר נרצחה אישה בבאר שבע על ידי בעלה. העיתון מקור ראשון חשף כי לבעל האלים יש הרשעות קודמות באלימות וכי האישה פנתה לשירותי הרווחה וביקשה מקלט, אך בקשתה לא זכתה בקדימויות עקב מחסור בתקציבים ובמקום פנוי במעון לנשים בסיכון.
11. כתוצאה מהרצח בבאר שבע ארגוני הנשים קראו לשביתה כללית במשק של כלל הנשים בשוק העבודה. הקריאה זכתה להיענות נרחבת בתמיכת ההסתדרות והמשק הושבת בשביתה כללית ליום אחד תוך שהמאבק של ארגוני הנשים זוכה לסיקור ותמיכה רבים .
12. לאחר ניסיון הידברות של שר הרווחה והשר לבט"פ עם ארגוני הנשים שנכשל הודיע ראש הממשלה כי הוא נחוש לפתור את המשבר ולטפל בבעיית האלימות כנגד נשים בישראל טיפול שורש.
13. יומיים אחרי ניסיון ההידברות שכשל התפרסמו בחדשות 12חילופי דברים בין משרד הבט"פ המשטרה ומשרד הרווחה . התפרסם כי מדובר במחאה מוצדקת על רקע הפגיעה בנשים אך גורמים פוליטים ורדיקלים מנצלים את צבר האירועים האחרון לקידום האינטרסים שלהם. וכי בפועל הנתונים המצטברים והנתונים הרב שנתיים בתחום האלימות כנגד נשים מראים שהתופעה מטופלת בהצלחה ויש מגמת שיפור. בנוסף לכך שחלק מארגוני הנשים ממומנים על ידי גורמי אופוזיציה ואף כספים זרים מגיעים לקמפיין. חדשות 13 פרסמו הדלפה כי רה"מ שוקל להורות על קיצוץ חד בתקציבי המשטרה והרווחה, עקב אוזלת ידם ובכלל זה העברת תקנים רבים וכי הוא שוקל להקים רשות ייעודית לטיפול בנושא שתהיה במשרד הפנים. ההדלפות גרמו לשיח ער ברשתות החברתיות ובתקשורת והמשטרה ומשרדי הרווחה והבט"פ הואשמו באטימות.
14. ארגוני הימין בישראל קוראים לנהוג ביד ברזל באלימות בחברה הערבית ובדגש על האלימות כנגד נשים על רקע כבוד המשפחה. וארגוני הימין הקיצוני קראו לארגוני הנשים לא לייצג את הנשים הערביות. בעיתון הארץ נחשף כי מקורבים לראש הממשלה סבורים כי ניתן לכבות ולתעל את המחאה בתקציבים.
15. לשכת רה"מ הודיעה כי ב-15 בנובמבר ראש הממשלה יקיים סדרת דיונים בנושא וכי הוא נחוש לפתור את המשבר. לדיון הוזמנו נציגי ארגוני הנשים . נציגי המשטרה והשר לבט"פ , שר הרווחה , שר האוצר, שר המשפטים, שר הפנים ושרים נוספים.
16. אופציה 1- התרגיל מתבצע ציוותי

כל צוות יתחלק ל-3 קבוצות לפי הייצוג הבא: ארגוני הנשים, משרד הרווחה, משטרה ומשרד הבט"פ. בכל קבוצה 3-4 משתתפים וראש קבוצה.

|  |  |  |  |  |
| --- | --- | --- | --- | --- |
| **יצוג** | **צוות 1** | **צוות 2** | **צוות3** | **צוות 4** |
| **ארגוני הנשים** |  |  |  |  |
| **משרד הרווחה** |  |  |  |  |
| **משטרה ומשרד הבט"פ** |  |  |  |  |

1. הנחיות למוביל הקבוצה
2. אתם מייצגים את הארגון שלכם בדיון אצל ראש הממשלה ב- 15 בנובמבר .
3. לאחר לימוד התרחיש וקריאת חומרי העזר עליך להוביל דיון של כלל חברי הקבוצה במסגרתו:
4. הגדירו את הבעיה:
5. הצביעו על הסביבה האסטרטגית לרבות אינטרסים, מתחים, מורכבות, מערכות ותת מערכות. בינכם לבין שאר השחקנים בדיון.
6. הגדירו את גבולות המערכה והמערכת.
7. הסבירו את המציאות המתהווה
8. עליכם לגבש אסטרטגיה לדיון אצל ראש הממשלה.
9. עליכם לגבש אסטרטגיה למענה לתופעת האלימות כנגד נשים. הסבירו אותה ב- TOP-5 .
10. את תוצרי עבודת הצוות יש להציג במצגת עד שישה שקפים לכל היותר ובמשך 10 דקות לכל היותר. מדמה את הדיון אצל ראש הממשלה. לאחר מכן יתקיים דיון וסיכום בצוות.
11. מובילי הקבוצות יעלו את המצגות לאתר ניהול הידע.
12. לוחות זמנים:

|  |  |  |
| --- | --- | --- |
| **שעה** | **נושא** | **מקום** |
| 08:30-09:00 | פתיחה + תדריך  | מליאה  |
| 09:00-10:00 | עבודה בקבוצות | צוות |
| 10:00-10:30 | הפסקה |  |
| 10:30-12:00 | עבודה בקבוצות | צוות |
| 12:00-13:00 | ארוחת צהריים |  |
| 13:00-14:30 | עבודה בקבוצות | צוות |
| 14:30-14:45 | הפסקה |  |
| 14:45-16:00 | הצגה ראשי קבוצות ודיון מתכלל ציוותי  | מליאה |